CELEX: 32013R0161
Language: sl
Date: 2013-02-21 00:00:00
Title: Izvedbena uredba Komisije (EU) št. 161/2013 z dne 21. februarja 2013 o izdaji dovoljenja za pripravek natrijevega hidroksida kot krmni dodatek za mačke, pse in okrasne ribe  Besedilo velja za EGP

22.2.2013   
            
            
               SL
            
            
               Uradni list Evropske unije
            
            
               L 49/52
            
         IZVEDBENA UREDBA KOMISIJE (EU) št. 161/2013
   z dne 21. februarja 2013
   o izdaji dovoljenja za pripravek natrijevega hidroksida kot krmni dodatek za mačke, pse in okrasne ribe
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj. Člen 10 navedene uredbe določa, da je treba ponovno oceniti dodatke, odobrene v skladu z Direktivo Sveta 70/524/EGS (2).
            
         
               (2)
            
            
               Z Direktivo Komisije 86/525/EGS (3) je bilo v skladu z Direktivo 70/524/EGS izdano dovoljenje za pripravek natrijevega hidroksida s številko CAS 1310-73-2 kot krmni dodatek za uporabo pri mačkah in psih brez časovne omejitve. Navedeni pripravek je bil naknadno vpisan v register krmnih dodatkov Skupnosti kot obstoječ proizvod v skladu s členom 10(1) Uredbe (ES) št. 1831/2003.
            
         
               (3)
            
            
               V skladu s členom 10(2) Uredbe (ES) št. 1831/2003 in v povezavi s členom 7 navedene uredbe je bila vložena vloga za ponovno oceno natrijevega hidroksida s številko CAS 1310-73-2 kot krmnega dodatka za pse in mačke, v skladu s členom 7 navedene uredbe pa za novo uporabo za okrasne ribe in uvrstitev navedenega dodatka v kategorijo dodatkov „tehnološki dodatki“. V skladu s členom 7(3) Uredbe (ES) št. 1831/2003 so bili navedeni vlogi priloženi zahtevani podatki in dokumenti.
            
         
               (4)
            
            
               Evropska agencija za varnost hrane („Agencija“) je v mnenju z dne 11. septembra 2012 (4) navedla, da ob upoštevanju dejstva, da je bil ta dodatek že odobren za uporabo v živilih z enako funkcijo in pod predlaganimi pogoji uporabe, natrijev hidroksid nima škodljivega vpliva na zdravje živali, njegova funkcija v krmi pa je v bistvu enaka kot v živilih, tj. regulator kislosti, zato dodatno dokazovanje učinkovitosti ni potrebno. Navedla je, da ne bo varnostnih tveganj za uporabnike, če bodo sprejeti ustrezni zaščitni ukrepi. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (5)
            
            
               Ocena natrijevega hidroksida je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo tega pripravka, kakor je opredeljeno v Prilogi k tej uredbi.
            
         
               (6)
            
            
               Ker ni varnostnih razlogov, ki bi zahtevali takojšnjo uporabo sprememb pogojev dovoljenja, je primerno, da se omogoči prehodno obdobje za porabo obstoječih zalog dodatka ter premiksov in krmnih mešanic, ki ga vsebujejo, kot je dovoljeno z Direktivo 86/525/EGS.
            
         
               (7)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „tehnološki dodatki“ in funkcionalno skupino „regulator kislosti“, se dovoli kot dodatek v prehrani živali v skladu s pogoji iz navedene priloge.
   Člen 2
   Dodatek iz Priloge in premiksi, ki ga vsebujejo, proizvedeni in označeni pred 14. marcem 2014 v skladu s pravili, ki se uporabljajo pred 14. marcem 2013, se lahko še naprej dajejo na trg in uporabljajo do porabe obstoječih zalog.
   Krmna mešanica, ki vsebuje dodatek iz Priloge ter je proizvedena in označena pred 14. marcem 2015 v skladu s pravili, ki se uporabljajo pred 14. marcem 2013, se lahko še naprej daje na trg in uporablja do porabe obstoječih zalog.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. februarja 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  UL L 270, 14.12.1970, str. 1.
   
      (3)  UL L 310, 5.11.1986, str. 19.
   
      (4)  EFSA Journal 2012; 10(10):2882.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  mg/kg popolne krmne mešanice z vsebnostjo vlage 12 %
               
            
                  
                     Kategorija tehnoloških dodatkov. Funkcionalna skupina: regulatorji kislosti
                  
               
            
                  1j524
               
               
                  —
               
               
                  natrijev hidroksid
               
               
                  
                               
                           
                           
                              
                                 Sestava dodatka
                              
                              natrijev hidroksid 50 % m/m
                              (vodna raztopina)
                           
                        
                               
                           
                           
                              
                                 Lastnosti aktivne snovi
                              
                              natrijev hidroksid ≥ 98,0 % vseh alkalij (izračunano kot NaOH)
                              NaOH št. CAS: 1310-73-2
                              Pridobljen s kemijsko sintezo.
                           
                        
                               
                           
                           
                              
                                 Analitska metoda
                                  (1)
                              
                              Določitev natrijevega hidroksida v krmnem dodatku: Titrimetrija – monografija FAO JECFA št. 1 (2006) Združene zbirke specifikacij za aditive za živila za „natrijev hidroksid“.
                           
                        
               
                  mačke, psi in okrasne ribe
               
               
                  —
               
               
                  —
               
               
                  —
               
               
                  
                              1.
                           
                           
                              Zaradi varnosti je treba pri ravnanju uporabljati zaščito za dihala, zaščito za oči, rokavice in zaščitno obleko.
                           
                        
                              2.
                           
                           
                              Za uporabo: skupna koncentracija natrija v krmi ne sme porušiti celotnega elektrolitskega ravnovesja.
                           
                        
               
                  14. marec 2023
               
            
         (1)  Podrobnosti o analitskih metodah so na voljo na naslednjih naslovih: http://irmm.jrc.ec.europa.eu/EURLs/EURL_feed_additives/Pages/index.aspx in http://www.fao.org/ag/jecfa-additives/details.html?id=400.